Baņa Stijenas ala
Baņa Stijenas ala (bosniešu: Pećina Banja Stijena) jeb Mračna ala (bosniešu: Mračna pečina, Tumšā ala) ir ala Bosnijas un Hercegovinas austrumos, Rogaticas pašvaldības teritorijā dziļā Pračas upes kanjonā. Alas eju sistēma sasniedz 1,2 (pēc citiem avotiem — 2) km kopgarumu. Ala ir II kategorijas ģeoloģisks rezervāts (pēc IUCN klasifikācijas — III kategorijas), aizsargājamā zona aizņem 51 hektāru. Ala tika atklāta, būvējot tuvumā dzelzceļu.